google/wiki40b huggingface dataset:
Jørpa

Jørpa, også skrevet Gjørpa, er en årviss snøskavl som dannes i fjellet Middagsnibba (Nonsnibba, 1803 moh.) på vestsida av Kjenndalen innerst i Lodalen i Stryn kommune i Sogn og Fjordane.
Navnet brukes også om snøraset som utløses når snøskavlen faller 500-600 meter ned i dalen. Det årlige raset skaper et enormt lufttrykk som kan gjøre store ødeleggelser. På motsatt side av dalen ligger ei stor fjellblokk, Jørpesteinen. Den skal ha blitt flyttet av lufttrykket fra Jørpa blant annet i 1832, 1904 og en gang på 1970-tallet. Kjenndalen er ubebodd, og det er ikke kjent at mennesker skal ha blitt tatt av snøraset. Men en restaurant oppe i dalen ble knust av lufttrykket i 1989. Sju hester på beite i dalen ble drept av lufttrykket fra Jørpa i 1893, og 17. mai 1924 tok lufttrykket fra raset livet til fem hester.
Limedsforsen

Limedsforsen er et tettsted i Malung-Sälen kommune i Dalarnas län i landskapet Dalarna i Sverige. I 2010 hadde tettstedet 441 innbyggere.
Hið islenzka fornritafélag

Hið islenzka fornritafélag eller Fornritafélagið er et forlag som gir ut islandsk og norrøn middelalderlitteratur. Forlaget ble opprettet i Reykjavík i 1928. Den første utgivelsen av Egils saga, som kom i 1933.

Folkegaver til Norge

Hið islenzka fornritafélag har på vegne av det islandske folk gitt flere av sine utgaver av norske kongesagaer til det norske folk. I forbindelse med 100-årsjubileet for norsk selvstendighet i 2005, gav den daværende islandske statsministeren Halldór Ásgrímsson Norges daværende statsminister Kjell Magne Bondevik et gavebrev på Fornritafélagiðs utgaver av norske kongesagaer. Den første, Sverres saga, ble utgitt i 2007.
I 2011 følgte forlaget opp med Morkinskinna, og i 2013 med Baglersagaene, Håkon Håkonssons saga og Magnus Lagabøtes saga.
ISBN

ISBN er en forkortelse for International Standard Book Number (Internasjonalt standard boknummer). ISBN-systemet er et ofte brukt system for identifisering av bøker og er beregnet for kommersiell bruk. I ISBN-systemet har hver boktittel en egen unik ISBN-kode for hver variasjon eller utgave av boken. ISBN-systemet ble skapt i Storbritannia i 1966 og ble en internasjonal standard (ISO 2108) i 1970. ISBN-koden besto da av ni sifre og ett kontrollsiffer og kalles også for ISBN-10.
Norge tok i bruk ISBN i 1971.

Flere medietyper

ISBN kan brukes til publikasjoner uavhengig av fysisk format. Det betyr at det også benyttes til lydbøker og visse typer DVD og internettdokumenter. Nummeret er frivillig, men distributører og bokhandlere vil som regel kreve at publikasjonen har ISBN. 
ISBN kan brukes selv om publikasjonen ikke utgis med salg for øye. Det er heller ikke noe krav om at forlaget skal være offisielt registrert.
Tilsvarende identifikatorer: International Standard Serial Number (ISSN), er brukt for periodiske publikasjoner slik som magasiner og tidsskrifter,
og International Standard Music Number (ISMN), er brukt for musikktrykk og noter (ikke lydopptak).
Aphanasiini

Utseende

Middelsstore, langstrakte trebukker. På farge er de gjerne ensfarget mørke, antennene er omtrent så lange som kroppen.

Utbredelse

Gruppen er utbredt i Australia og det sørlige Afrika.
Pallas kunstakademi

Pallas kunstakademi var i mellomkrigstiden og like etter andre verdenskrig den ledende kunstfaglige høyskolen i Estland. Den lå i byen Tartu i sør, som dermed ble landets ledende kunstnermiljø. Det ble grunnlagt av frivillige, først som en kunstnerkrets i 1918, etterfulgt av et beskjedent atelier og studio året etter. All undervisning baserte seg på personlige relasjoner og studentene hadde oftest utøvende kunstnere som sine læremestre. Dette fremmet stor kunstnerisk og stilistisk variasjon, og betydelig innflytelse fra nye strømninger i kunsten.
Under den sovjetiske okkupasjonen 1941–44 flyktet mange kunstnere til Sverige eller Finland, og derfra ofte videre til Kontinentet eller Amerika. Noen få vendte også tilbake under ulike tøvær, og Pallas kunstakademi drev uavbrutt undervisning under andre verdenskrig. Men etter krigen ble det avløst av Estiske SSR Tartu kunstinstitutt, og etter få år ble Pallas-instituttet oppløst.
I Sovjetperioden svingte politikken overfor estiske kunstnere, med veksling mellom tøvær og innstramming. Medlemskap i det offisielle kunstnerforbundet ble på 1950-tallet forutsetning for å få kjøpt maling, og Pallas-miljøet overlevde ikke det strenge sensurregimet som utviklet seg etter krigen.
Lille Altafjorden

Lille Altafjorden (nordsamisk Duikkašvuotna) er en fjordarm av Kvænangen i Kvænangen kommune i Troms. Fjorden har innløp mellom Låvan i nord og Storengneset i sør og strekker seg 3,5 kilometer østover til Alteidet i botn av fjorden.
Bortsett fra bygda Alteidet, er de eneste bosetningene ved fjorden Låvan og Laslett på nordsida av fjorden. Fra Alteidet er det rundt 7 km over til botn av Langfjorden i Alta kommune.
E6 går langs sørsida av fjorden.
National Bowl

National Bowl er en konsertarena med 65 000 plasser i Milton Keynes i England. Den ligger i et tidligere leirtak som ble fylt igjen og hevet.
Arenaen åpnet i 1979, med Desmond Dekker og Geno Washington som de første som opptrådte der. Den fikk sitt nåværende navn i 1992, da Sony/Pace kjøpte den og konstruerte en ny scene. På grunn av lav fortjeneste trakk de seg ut i 1996, og i 2000 ble arenaen kjøpt av English Partnerships. Den blir pr. 2006 leid ut til Live Nation UK og Gaming International.
Det er planer om å øke kapasiteten til 75 000, hvilket vil gjøre National Bowl til den fjerde største konsertarenaen i Storbritannia.
Arbeidermesterskapet i fotball 1933

Arbeidermesterskapet i fotball 1933 var en norsk fotballturnering som ble arrangert av Arbeidernes Idrettsforbund (AIF). Sterling vant turneringen etter å ha slått Slemmestad SK 1-0 i finalen.
Sterlings vinnerlag: Bjarne Kristiansen, Lars Marthinsen, Rolf Olsen, Kåre Fredriksen, Johan Skotterud, Johnny Haugen, Ole Kristiansen, Harry Kristoffersen, Johan Ekeberg, Oscar Fredriksen, Gunnar Olsen sr. og Gunnar Olsen jr.
Marsilius av Padova

Marsilius av Padua (født omkring 1285/1290 antagelig i Padova, død 1342/1343 i München) var en italiensk filosof som skrev Defensor pacis, der han forsvarer folkesuverenitetsprinsippet og den verdslige makt.
Etter at Defensor pacis ble kjent, ble Marsilius ekskommunisert som heretiker av paven.
Tigranella

Levevis

Disse billene har larver som lever i død ved.

Utbredelse

Artene lever på Madagaskar.
Henrik Flåtnes

Idrettskarriere

Henrik startet med friidrett i ung alder og viste fort interesse for tresteg, lengde og høyde.) Han kvalifiserte seg i 2017 til European Youth Summer Olympic Festival 2017) i den Ungarske byen Győr, der han kom på tredjeplass i lengdehopp. Han ble norsk mester og nordisk juniormester i lengdehopp i 2018. 
I 2019 vant han lengdehopp under NM i friidrett innendørs 2019, og han vant tresteg under NM i friidrett 2019.
Basketball under de europeiske småstatslekene 2019

Basketball under De europeiske småstatslekene 2019 ble arrangert fra 28. mai til 1. juni 2019 i Bar i Montenegro.
Ben Hur lastebiltilhenger

Ben Hur lastebiltilhenger (Ben Hur trailer) var en ett-tons militær tilhenger for lastebiler, brukt av den amerikanske hæren under andre verdenskrig og senere. Spesielle varianter, som for eksempel tankbil for transport av vann var blant de mange varianter som ble bygget.

Beskrivelse

Ben Hur fikk sitt navn etter den viktigste produsenten, Ben Hur Mfg. Co. selv om det var mange flere produsenter mellom 1941 og 1945. Dens viktigste oppgave var generell transport. I den amerikanske hærs signalkorps ble den modifisert til å frakte ulike generatorer.
Norges Grunnlov § 112

Paragraf 112 i Norges grunnlov handler om miljøvern, og om hvordan miljøet skal bevares for framtidige generasjoner.
MF «Nørvøy»

M/F «Nørvøy» er en bilferge på Sunnmøre, eid av Fjord1 MRF. Pr. desember 2009 ligger M/F «Nørvøy» i Hjørungavåg i opplag.

Historie

M/F «Nørvøy» ble bygd ved Storvik Mek. i Kristiansund i 1967 som bygg nr. 29, og fikk da kallesignalet LLZV og IMO nr. 6721096. De tre første årene var den en avløserferge og gikk blant annet mellom Molde, Vestnes og Vikebukt. Om sommeren gikk den mellom Høgset og Kvitnes frem til 1987. Deretter gikk den fra Stranda til Liabygda, dernest fra Aresvik til Hendset frem til 1994.
Etter det gikk den fra Aure til Ånes, før den gikk til opplag i Folkestad. Dernest ble den hentet og satt inn i ruten Hjørundfjorden: Sæbø – Leknes – Skår – Trandal – Standal frem til 31. januar 2007 kl. 17.30. Da ble den avløst av M/F «Eiksund», og gikk etterpå til Hjørungavåg.
«Nørvøy» kom til Hjørungavåg i 23.00-tiden, og kl. 00.00 01.02.08 gikk passasjersertifikatene ut.

Øvrig Informasjon

MF Nørvøy ble også brukt under opptakene i det norske humorshowet Klypa, dannet i 2004. Kjell 'Kjellen' Bigset er dekksjef på Nørvøy som da kjører i rute Eiksund - Rjånes
Lunningprisen

Lunningprisen var en nordisk formgivningspris, oppkalt etter den danskfødte forretningsmannen Frederik Lunning, eieren av Georg Jensen Inc., New York.
Prisen ble opprettet ved Fredrik Lunnings 70-årsdag i 1952 av Kaj Dessau. Den ble utdelt årlig frem til 1970. Hvert år valgte en gruppe sakkyndige fra Danmark, Finland, Norge og Sverige ut to talentfulle og fremstående formgivere eller kunsthåndverkere fra de samme landene.
På 1950-tallet ble Scandinavian design en samlebetegnelse for trender innen nordisk formgiving. Lunningprisen og prisvinnerne ble en del av profilen utenlands for moderne skandinavisk formgivning.
Dokumentpapir

Norske forhold

Tidligere var det et krav at tinglysingsgjenparten skulle være kopiert på dokumentpapir, men dette kravet er nå frafalt.
Karoten

Karoten  (fra latin carota, gulrot) er et provitamin til vitamin A. Karoten er et rødt, gult eller oransjefarget pigment i stoffgruppen karotenoider, som finnes naturlig i planter, særlig i frukt, grønnsaker og bladverk. De ulike kildene til karotenet omtales ofte som karotenoider og brukes ofte som fargestoff i matvarer. Karoten gir beskyttelse mot mye lys og radikaler, og kan også fungere som aksesorisk pigment.
β-karoten (betakaroten) kan omdannes til (Vitamin A) og blir ofte, noe forenklet, kalt for A-vitamin. Ved inntak av betakaroten lagres fargestoffet i hudcellene hvor underhudsfettet farges gyllent.
Gulrot er en viktig kilde til karoten og vitamin A. Den typiske gulrotfargen skyldes en balanse mellom gule fargestoffer (a- og b-karoten) og rødlige fargestoffer (lykopen og andre). b-karoten er en byggestein for A-vitaminet, og gulrøtter er derfor viktige i kostholdet.
Det er en nær sammenheng mellom god fargeutvikling og innholdet av karoten. Høy jordtemperatur og tilstrekkelig med plantenæringsstoff er en forutsetning for at disse fargestoffene skal dannes. Derfor gir våt og kald jord eller kjølig sesong en lysere gulrot.
Steinkjerpositiv

Steinkjerpositiv er en spesiell type av lirekasse laget i Steinkjer. Sammenlignet med tilsvarende instrumenter fra kontinentet er de sparsomt dekorert, uten figurer eller synlige piper i fasaden, men er oftest utsmykket med et nøyaktig laget intarsiaarbeid. De mest kjente makerne er Thomas Fosnæs (1813–1870) og hans elever Jacob Skjefte (1841–1910) og Christian Taraldsen (1839–1923), den siste med en rikt bevart produksjon av instrumenter. Taraldsen laget positiver i tre størrelser, inndelt etter antall toner i instrumentet: «Litjspælle» (22 toner), «Mellomspælle» (25 toner) og «Storspælle» (28 toner). Steinkjerpositivet ble laget med opp til fem register, slik at en kunne kombinere ulike klanger under spill.
Instrumentene og repertoaret ble spredt fra Steinkjer med fraktskip og jekter, oppover hele den norske kysten. Det ble lastet tre og tømmer nordover og bragt med tørrfisk med mer tilbake. Det er fortalt at en lirekasse måtte spille på festen i forbindelse med sjøsetting av en ny jekt «ellers kunde ting til sjøs gå galt». Lirekassen skapet også god stemning på båtferden og det ble spilt på kai ved lossing og lasting. Det ble også dans på bryggen til lirekasse når jekten kom.
Dansemusikken er dominerende repertoar. Også bryllup, gravøl, og andre familiesammenkomster er dokumentert. En bevart lirekasse består av salmer og religiøse viser.
Slaget om Lang Vei

Kampene

Slaget kom i innledningen av Tết-offensiven og ble utkjempet samtidig med en rekke andre slag. Nord-Vietnam angrep med nylig oppsatte stridsvognsenheter den amerikanske leiren Lang Vei, hvor spesialstyrker hadde militær opplæring av sivil milits og laotiske styrker.

Evakuering

Under dekke av amerikansk luftstøtte ble alle overlevende amerikanere i basen evakuert, først mot en annen tidlige base i området, hvor de ble hentet av marineinfanteriets UH-1 Hueys og under beskyttelse av et 50 manns stor unnsetningsstyrke. kl 17:30 den 7. februar var alle overlevende evakuert videre til Khe Sanh
Om kvelden samme dag var kampene over for de militære styrkene, men lidelsene for de sivile i området var ikke over. Rundt 6 000 overlevende sivile fra det tidligere leirområdet, blant dem de sørvietnamesiske soldatene og deres familier. Laotene og folk fra minoritetsgrupper fra fjellene fulgte etter amerikanerne og flyktet til Khe Sanh-basen
Hoplocnemis

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Slekten er utbredt i Afrika.
Greve Duckula

Greve Duckula er en fikitv figur, en «vegetarisk vampyr-and» i den animerte tv-serien med samme navn. Serien gikk første gang på tv i England den 16. september 1988. Det ble i alt laget 65 episoder, hver med en spilletid på 22 minutter. Serien var en spin-off fra Dangermouse, en serie hvor en ond versjon av Greve Duckula var en av skurkene.
Serien var en parodi på historien om Grev Dracula av Bram Stoker. Serien tar plass i «Slottet Duckula» hvor Greve Duckula bor sammen med sin tjener Igor, og Nanny. Nesten alle karakterene i serien var fugler.
Historien (som er vist i åpningssekvensen i hver episode) viser at Duckula hadde vært aktiv som vampyr i århundrer. Han kunne bare bli drept ved å bli utsatt for sollys eller og få en trestake gjennom hjertet. Duckula hadde faktisk dødd opptil flere ganger, men hadde blitt «gjenopplivet» under et mystisk ritual en gang hvert århundre, «når månen er i vannmannens åttende hus». Hver gang ble Duckula bragt tilbake som en ny versjon av sitt gamle jeg, men husket lite eller ingenting om sin fortid. Dermed kunne hver inkarnasjon utvikle sin egen personlighet og interesser. Men som åpningssekvensen sier det, «Den siste gjenfødelsen gikk ikke som planlagt», fordi man hadde brukt tomatketchup i stedet for blod. Dermed ble ikke den nye reinkarnasjonen en blodtørstig vampyr, men en vegetarvampyr.
Who's Sorry Now?

«Who's Sorry Now?» er en amerikansk populærmusikksang, skrevet av Ted Snyder (melodi) samt Bert Kalmar og Harry Ruby (tekst). Den ble publisert i 1923.
«Who's Sorry Now?» var med i Brødrene Marx-filmen En natt i Casablanca (1946), regissert av Archie Mayo og utgitt av United Artists.
Sangen har blitt spilt inn på plate av en rekke artister. The Tiny Hill Orchestra spilte den inn i 1945 (Mercury 2041). En annen versjon ble spilt inn av Jerry Gray and his Orchestra (Decca 27862).
«Who's Sorry Now?» ble spilt inn av Connie Francis i 1958 og siden da har sangen blitt nært forbundet med henne på grunn av den enorme populariteten til hennes versjon. Den ble hennes gjennombruddshit. Francis' far hadde mast på henne til å spille inn «Who's Sorry Now?» Connie delte ikke farens entusiasme, men da en innspillingssession i januar 1958 (formodentlig hennes siste, ettersom hun ikke hadde vunnet fremgang med hits) ble avsluttet tidlig, brukte hun den tiloversblevne studiotiden til å spille inn «Who's Sorry Now?» som en goodwillgest til faren. Den ble utgitt på singlen MGM Records K12588. Produsent var Harry Meyerson.
Salget i USA lå til slutt på sammenlagt én million enheter.
Ella Fitzgerald inkluderte sangen på sin LP på Verve, Let No Man Write My Epitaph (1960), kun akkompagnert av pianist Paul Smith.
Marie Osmonds tredje studioalbum, utgitt i 1975, hadde en nyinnspilling av «Who's Sorry Now?» som tittelspor. Den ble også utgitt på singlen MGM Recrds M 14786.
En versjon med Lyn Paul ble utgitt på singlen Polydor 2057 514 i september 1974. Produsent var David Mackay.
Leland Palmer, Ann Reinking og Erzsebet Foldi fremførte sangen i spillefilmen Bak kulissene (All That Jazz, 1979)
«Who's Sorry Now?» var bonusspor på albumet Your Song (2009) med Harry Connick Jr..
Den var også bonusspor på albumet Tried and True (2010) med Clay Aiken.
Sangen var emne for en rettstvist i den amerikanske høyesterettssaken Mills Music v. Snyder, 469 U.S. 153 (1985).

Norsk versjon

Arve Sigvaldsen har skrevet en norsk tekst. Hans norske tittel er «Hvor er du nå».
Indanan

Indanan (Bayan ng Indanan) er en landkommune  med rang third class municipality i provinsen Sulu på Filippinene. Ifølge folketellingen av 2015 hadde den et folketall på 80.883 innbyggere.
Mitt ville hjerte

Mitt ville hjerte er et musikkalbum med Kari Bremnes, utgitt på Kirkelig Kulturverksted i 1987. Dette er hennes debutalbum under eget navn. Albumet inneholder tekster av den danske lyrikeren Tove Ditlevsen, satt til melodier av Petter Henriksen. Arrangementene ble utarbeidet av musikerne Iver Kleive (keyboard) og Audun Kleive (trommer, perkusjon).
Midtfyns Bryghus

Midtfyns Bryghus er et dansk mikrobryggeri som ble etablert høsten 2004. Til å begynne med ble det brygget på lisens i Skottland, og den første ølene kom på markedet i mars 2005. Eddie Szweda overtok som sjef for bryggeriet i november 2006. 
Ølsortimentet er relativt stort, med mange av de øltypene man gjerne finner hos moderne mikrobryggerier, og det opereres med flere typer øl med tilsetninger. Ølene har vunnet flere priser. For eksempel er Imperial Stout, Chili Tripel og Rough Snuff blitt kåret til årets ølnyhet av organisasjonen Danske Ølentusiaster. Chiliølet er også kåret til «World's Best Herb & Spice Flavoured Beer 2012» i World Beer Awards, mens bryggeriets Double IPA vant sin klasse samme år.
I 2009 inngikk Midfyns Bryghus et samarbeid med Dansk Blindesamfund der bryggeriet tok i bruk punktskrift (blindeskrift) på sine etiketter, i første omgang på et par av bryggene.
Zulukrigen (film)

Handling

Filmen handler om Slaget ved Isandlwana, som fant sted i det sørlige Afrika i 1879, i den britiske kolonitiden. Slaget var en del av britenes forsøk på å okkupere Zululand under den såkalte zulukrigen. Til tross for at britene var utstyrt med moderne skytevåpen, tapte de slag og mistet flere hundre menn, mye på grunn av inkompetent lederskap og arroganse.

Om filmen

Zulukrigen fikk blandet mottakelse av kritikerne, noe som gjenspeiles av at den har fått 57% på Rotten Tomatoes (mai 2011). Aftenpostens anmelder (Øyvind Thorsen) gav den forholdsvis dårlig mottakelse da den kom på norske kinoer vinteren 1981.
Filmen ble innspilt i Sør-Afrika.
Parmenopsis

Utseende

En ganske liten, brun trebukk. Antennene er tynne og litt lengre enn kroppen. Pronotum er tønneformet med en ganske liten tann på hver side. Dekkvingene er ovale uten markerte "skuldre", fint hårete. Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i og rundt Kaukasus i det sørøstlige Russland, Georgia og Tyrkia.
Padling under Sommer-OL 2008 – C-1 slalåm menn

Slalåm C-1 menn under Sommer-OL 2008 fant sted den 11. og 12. august 2008 på Shunyi Olympic Rowing-Canoeing Park i Beijing.
Johann Heinrich von Bernstorff

Bakgrunn

Johann Bernstorff ble født mens hans far Albrecht von Bernstorff var prøyssisk ambassadør til Storbritannia. Faren hadde vært en av Tysklands fremste politikere, og hadde manøvrert slik at han lå godt an til å bli Tysklands rikskansler. Keiseren foretrakk Otto von Bismarck. Albrecht von Bernstorff ble ambassadør. Slik vokste Johann opp i England til han var elleve år gammel. Deretter gikk han på skole i Dresden.

Karriere

Bernstorff gikk først inn i artilleriet i den tyske hær. Etter mange år vekslet han over til diplomatiet.
I 1887 giftet han seg med Jeanne Luckemeyer, en tysk-amerikaner fra New York City og datter av en rik silkehandler. 
Han ble postert en rekke steder i sin karriere: Istanbul, Beograd, St. Petersburg, München og London (der fra 1902 til 1906 som ambassaderåd). Bernstorff ble i 1906 generalkonsul i Kairo i Egypt. Derfra gjorde han sitt ytterste for å finne en bileggelse av Marokkokrisen.
Til tross for problemene familien hadde hatt med Bismarck, var von Bernstorff grunnleggende overens med Bismarcks politiske beslutninger, ikke minst å grunnlegge Det ryske rike uten Østerrike i 1871 («Den lilletyske løsning»). Som diplomat støttet von Bernstorff iherdig britisk-tysk tilnærming, og betraktet keiser Wilhelm IIs politikk som hodeløs på dette punkt.
I 1908 ble han minister i Washington, D.C., der han raskt skapte seg en samfunnsposisjon. Under første verdenskrig advarte von Bernstorff energisk, men forgjeves, sin regjering mot å legge seg ut med USA og bekjempet derfor tanken om uinnskrenket ubåtkrigføring, noe som også ville gå ut over amerikanske handelsskip og som man forutså ville kunne føre til at USA oppgav sin nøytralitet og gikk til krig mot Sentralmaktene.
Han fratrådte sin post i april 1917 og var deretter sendemann i Istanbul fra august 1917 til november 1918. Bernsdorff ble i 1921 innvalgt i Riksdagen og tilhørte det tyske demokratiske parti. Han var en av forgrunnsskikkelsene i folkeforbundspolitikken og ordfører for den tyske organisasjon for dettes fremme, samt viseordfører i verdensorganisasjonen med samme formål. I samband med nazistenes maktovertakelse i Tyskland i 1933 emigrerte von Bernstorff til Sveits.
Fotball under Sentralamerikanske og karibiske leker 1959

Fotball under Sentralamerikanske og karibiske leker 1959. Fotball var en av flere sporter i de åttende sentralamerikanske og karibiske leker som ble arrangert i Caracas i Venezuela i perioden 6. til 15. januar 1959. Det var åttende gangen som fotball var med i de sentralamerikanske og karibiske leker. Det var kun en turnering for menn.
Snowden

Handling

CIA-ansatte Edward Snowden lekker tusenvis av klassifiserte dokumenter til pressen.
Jo Hyeon-woo

Landslaget

Han ble tatt ut i Sør-Koreas tropp til VM i fotball 2018 i Russland.
Norwegian Safari

Norwegian Safari er et musikkalbum gitt ut av trekkspilleren Øivind Farmen i 2010. Med på albumet medvirker  Håkon Berge, Wolfgang Plagge, Antonio Bibalo, Erlend Skomsvoll, Terje Bjørklund og Sigmund Lillebjerka. For albumet ble Farmen nominert til Spellemannprisen 2010 i klassen samtidsmusikk.
Apocnosis

Utseende

En middelsstor (ca. 20 millimeter), blankt rødbrun til svart gullbasse uten metallglans. Oversiden er hårløs og middels kraftig punktert.

Levevis

Larvene lever trolig i jorden, men livssyklusen er ukjent. De voksne billene kan leve i opptil to år i fangenskap.

Utbredelse

Arten er utbredt i tropisk Afrika (Tanzania, Zambia).
St. Josef sykehus

St. Josef sykehus er et tidligere, historisk sykehus i Kristiansand. Det ble innviet i 1895 som katolsk sykehus drevet av St. Josef-søstrene i Kristiansand, som hadde tilhold i et nonnekloster i Møllevannsveien. Det har fungert som fødestue helt fram til 1967, og ble deretter omgjort til legevakt og siden sykehjem.
Etter flytting av majoriteten av beboerne til annet sykehjem i kommunen er det nå foreslått nedlagt.
Sommeren 2013 ble bygget kjøpt av HSH Entreprenør AS. Se: http://www.fvn.no/okonomi/HSH-kjopte-St-Josephs-for-35_5-millioner-2447050.html
Phil Mickelson

Presidents Cup

1994, 1996, 1998, 2000, 2003, 2005, 2007, 2009, 2011, 2013